ועדת הכלכלה, כנסת 20, פרוטוקול מספר 722, 2018-03-11 09:00

איתן כבל: בוקר טוב, שבוע טוב, גברתי מנהלת הוועדה, היועצות המשפטיות, רשמת, דובר, בוקר טוב לכם.

איתן כבל: יש לי יום לא פשוט, ארוך, מאוד עמוס.

איתן כבל: ולמרות זאת מצאתי לנכון להגיע גם ביום חמישי האחרון וגם הבוקר כדי לנסות ולראות אם בכלל אפשר לצאת מהעניין הזה שמונח כאן לפתחי.

איתן כבל: אני אומר את זה גם לכם, אנשי רשת, חלק מהעניין, גם אם הוא נכון, הוא מונח לי ככה.

איתן כבל: הפרוטוקול לא יכול לראות את תנועות הידיים שאני עושה, שהמשמעות שלהן היא שזה בא מאחורי הראש בצורה מאוד מאוד עקומה.

איתן כבל: אבל למרות זאת, כדי שאני אדע שאני עושה את המיטב כדי לנסות בנסיבות האלה לקדם את הדברים – אינני יודע, אני אומר את זה מעבר לשיחות כאלה ואחרות עם חלק מהאנשים שנמצאים וחלק שלא נמצאים, אינני יודע מה מהדברים שביקשתי אכן הולך להיות מוצג בפניי.

איתן כבל: בכל מקרה, שום מכתב לא קיבלתי, לא חתום גם על ידי סבתא שלי זכרונה לברכה.

איתן כבל: שום דבר לא הגיע, שום דבר, שום דבר, ואני רוצה לראות את הדברים מול העיניים שלי.

איתן כבל: אני מודע לעובדה שכל המערכת, ואני אומר את זה בעיקר לך, שאול, אבל לא רק לך, גם לערוץ 10, לעורכת הדין דבורה קמחי, ובכלל לאנשי קשת שאני לא רואה אותם כאן משום מה, ויוליה שלא הגיעה, אבל המנכ"ל שלה כמובן פה.

<קריאה: יוליה תקועה בפקקים.

איתן כבל: אל תדאג.

איתן כבל: היא כבר חפרה לי בדרך.

איתן כבל: הנקודה היא כזו, השוק במשבר לא פשוט ואין גם גורם שאני יודע להסתכל עליו ואני אומר, מי מייצב את המערכת הזאת.

איתן כבל: זה הכול בצהרי היום, כל רגע שולפים לי משהו אחר ואז נבנית מערכת שהיא טלאי על טלאי על טלאי, שלא נדבר, ואני לא מתבייש לומר את זה, שהמערכת של האוצר, ולצערי לא בפעם הראשונה, ואינני קובע עמדה, כדי שהדברים יהיו ברורים כלפי אגף תקציבים או כלפי הנהלת הוועדה, זה לא תפקידי ברגע הזה לתת ציונים לאף גורם.

איתן כבל: אבל בוודאי ובוודאי נושא שהוא תחת הכותרת של אגף הסדרים, תחת הכותרת של משרד האוצר, לא יכול להיות מובא לכאן אם לא יושב על אדני ברזל של המערכת, שהמערכת לא יודעת לדבר בשפה אחת.

איתן כבל: זה מסוג ההחלטות שגם אם אין כולם, אבל אני רואה אווירה כוללת שיודעת ללכת לכיוון הזה, ואני עדיין לא רואה אותה במאה אחוז.

איתן כבל: אני לא רוצה להגיד כלום.

איתן כבל: אני באמת מניח את עצמי לרגע הצידה.

איתן כבל: אני רוצה שנפתח את הדיון.

איתן כבל: ב-9:55, ייקוב הדין את ההר, אני לא מתכוון להמשיך.

איתן כבל: אסתי, והפעם תנוח דעתך מכיוון שב-10:00 אנחנו מתחילים כאן את המפגש עם היועצים וחברי הכנסת, ולו רק להיכרות הראשונית, וב-10:30 אנחנו מתחילים את השימוע הציבורי.

איתן כבל: לפני שאני מעביר לאורלי, לאסף ולאיתמר, שכבר נרשמו, רק לשאול מי הולך להציג מה נעשה, איך נעשה, למה נעשה.

איתן כבל: אדוני המנכ"ל?

איתן כבל: או שאדוני מחכה למצנח הזהב שקוראים לו יוליה.

<קריאה: שידברו.

<קריאה: הכול בסדר.

איתן כבל: אבל הם לא יודעים לדבר על משהו שלא קיים.

<קריאה: אנחנו מעדיפים שיציגו את זה.

איתן כבל: ברור כשמש לאור הירח.

איתן כבל: זאת אומרת, אני לא יודע להתחיל דיון אם אני לא יודע על מה דנים.

<אתי בנדלר: מה ההצעה?

<קריאה: מה ההצעה בשביל מי?

<אתי בנדלר: ההצעה היא של הרשות השנייה.

<אתי בנדלר: מי הגיש את ההצעה?

<אורי רשטיק: איך מגישים הצעה?

איתן כבל: רשטיק, אתה בדיליי ולא קראת פרוטוקולים.

איתן כבל: אז אדוני ימתין.

<אורי רשטיק: קראתי.

איתן כבל: אה, אם קראת, אז בכלל על הכיפאק.

איתן כבל: אבל עזוב את זה.

איתן כבל: רשטיק, גם אני, אם אני לא יודע איך להתייחס עדיין, אז איך אתם תתייחסו.

<ניר שויקי: ההצעה, כפי שאמרנו ביום חמישי האחרון, היא בסך הכול להעביר את הנושא הזה לסמכות מועמת הרשות השנייה לטפל בנושא הערבויות כפי שהיא מטפלת בכל הערבויות, והבקשה היא להעביר את זה לטיפול מועצת הרשות השנייה.

<ניר שויקי: משרד האוצר גם יציג את עמדתו, הם קיבלו מאתנו נתונים שיאפשרו להם פה להציג את עמדתם בנושא.

<ניר שויקי: מעבר לזה, אין פה שום כוונה לפגוע לא ביוצרים ולא ביצירה.

<ניר שויקי: אני חושב שהרשות השנייה הראתה אחריות רבה בנושא הזה.

<ניר שויקי: גם בנושאים שרצו להעלות אותם פה בחוק ההסדרים, והיה בהם בכדי לפגוע ביצירה, גם בהתנהלות של מועצת הרשות השנייה, ויושבת ראש הרשות השנייה, בסיוע ובכינוס הגורמים הרלוונטיים, בסיוע לחתימה על הסכמים ובתקופתה גם נחתמו הסכמים בעקבות ישיבות משותפות בנושא הזה, אז היית יכול להגיד - - -

<אסף אמיר: איזה הסכמים?

<אסף אמיר: - - -

איתן כבל: אסף, אל תפריע.

איתן כבל: אני אתן לך.

איתן כבל: אתה רק נרשמת.

<אסף אמיר: אבל זה סתם - - -

איתן כבל: אתה לא צריך להשלים את מה שהחסרת בשבוע שעבר.

איתן כבל: יגיע תורך, תגיד מה שאתה רוצה.

<ניר שויקי: אז אני רק אסכם ואומר, הבקשה היא להעביר לסמכות מועצת הרשות השנייה כפי שהיא מטפלת בכל נושא הערבויות.

<ניר שויקי: אין פה שום כוונה לפגוע ביצירה.

<ניר שויקי: אני בטוח שהרשות תפעל באחריות ובאיזונים הנדרשים בנושא הזה ובוודאי שהוכיחה את עצמה שאין בכוונתה לפגוע ביצירה הישראלית.

איתן כבל: שויקי, תודה.

איתן כבל: דרך אגב, עד לרגע זה אני לא ראיתי שום נייר או התייחסות.

איתן כבל: עמרי, בבקשה.

<עמרי בן חורין: אני עמרי בן חורין, מאגף תקציבים במשרד האוצר.

<עמרי בן חורין: אנחנו נתייחס בקצרה גם לכמה נושאים.

<עמרי בן חורין: דיברנו עם הרשות השנייה ביום חמישי.

<עמרי בן חורין: אנחנו חושבים שאם הוועדה מעוניינת לתת למועצת הרשות השנייה סמכות או גמישות בקביעת כללים לערבויות בתחום חובות העבר, אז צריך לקחת בחשבון כמה נקודות שחלקן צריכות לקבל, לשיטתנו, גם ביטוי בנוסח כדי שיהיה ברור למה הכוונה.

<עמרי בן חורין: הדבר הראשון, צריך לקחת בחשבון גם לגבי מה שניר אמר, הסמכות שלכם היום, והגמישות זה לגבי חובות עתידיים או חובות שוטפים, ולא לגבי חובות עבר.

<עמרי בן חורין: יש כל מיני סוגים - - -

<ניר שויקי: לא, לא.

<ניר שויקי: כשאני דיברתי על סמכות, הסמכות שלנו היא לגבי קביעת גובה הערבויות הנדרשות, כפי שנקבע בכללי הערבויות.

<עמרי בן חורין: נכון, ולגבי חובות העבר - - -

איתן כבל: עמרי, שויקי, עשו לי טובה, זו דעתו.

איתן כבל: אתה לא מכוון את העד.

איתן כבל: תן לו להגיד.

<ניר שויקי: אנחנו רק מחדדים אחד את השני.

איתן כבל: עשה לי טובה, עוד לא שמעתי שקוראים לך מחדד.

<ניר שויקי: לך תדע, מה תגלה עוד.

איתן כבל: לא פה.

איתן כבל: אני מבקש, בעניין הזה יש את הדברים שלו.

איתן כבל: אני רוצה שעמרי יציג את הדברים כמו שאתה רוצה, ואחר כך אני אאפשר לאדוני להגיד מה שהוא רוצה.

<עמרי בן חורין: היו מגוון של ערבויות ובטוחות בגין חובות עבר, והן נקבעו בחקיקה.

<עמרי בן חורין: אנחנו מדברים פה על נושא מאוד מאוד ספציפי, סוג מאוד מסוים של חובות עבר, גם לא כל חובות העבר של קשת ורשת.

איתן כבל: עמרי, אני יכול לעצור את אדוני?

איתן כבל: יש עוד דוברים.

איתן כבל: אדוני מבלבל את עצמו.

איתן כבל: מה עמדתכם?

איתן כבל: תומך?

איתן כבל: לא תומך?

<עמרי בן חורין: אם יכנסו לנוסח מספר נקודות - - -

איתן כבל: בלי אם.

איתן כבל: אני רוצה לדעת אם איזה נוסח אתם מוכנים ללכת.

דב חנין: בנוסח הזה הם לא תומכים.

<עמרי בן חורין: בנוסח צריך להיות כתוב שמועצת הרשות השנייה צריכה לקחת בחשבון את המצב הפיננסי של כל גוף שעבורו היא משנה את הכללים או את הערבויות, את המצב הפיננסי של אותו גוף.

<עמרי בן חורין: היו פה הרבה אמירות שהמצב הפיננסי של החברות גרוע.

<עמרי בן חורין: אני לא מפקפק בזה.

<עמרי בן חורין: לא ראינו שום נתון בנושא הזה.

<עמרי בן חורין: אני לא מפקפק בזה.

<עמרי בן חורין: אם הוא כל כך גרוע, אז יכול להיות שלא צריך להקל בערבויות, כי ככל שמצב של שחקן הוא כל כך גרוע, אז יכול להיות שבטוחה אחרת לא תספיק.

<עמרי בן חורין: יכול להיות שאם המצב שלהם הוא אחר, אז זה כן מספיק, וכן אפשר לאפשר גמישות מסוימת.

<עמרי בן חורין: המועצה תצטרך לבדוק את זה.

דב חנין: לפי טענתם זה לא מספיק.

<עמרי בן חורין: המועצה תצטרך לבדוק את זה.

<עמרי בן חורין: צריך לבדוק את זה במספרים, לא סביב השולחן פה.

<עמרי בן חורין: זה בדיוק התפקיד של המועצה.

איתן כבל: אבל תעשה לי טובה, אדוני, אני צריך לקבל החלטה, ודב עכשיו נמצא פה, אם לאפשר להם.

איתן כבל: אני יכול לכתוב דבר כזה בחקיקה הראשית?

איתן כבל: כל כך הרבה 'אם'?

<אתי בנדלר: יכול להיות.

<עמרי בן חורין: זה לא 'אם'.

<קריאה: זה לא 'אם'.

<קריאה: זה התוויית שיקול דעת.

<אתי בנדלר: בקביעת סכומי הערבות הבנקאית, תיקח הרשות בחשבון וכולי - - -

<עמרי בן חורין: קובעים את זה.

<עמרי בן חורין: הם יצטרכו לקחת בחשבון כמה שיקולים כדי שיבטיחו את האינטרסים שאנחנו חושבים שהם רלוונטיים.

<לאה ורון: אבל אנחנו לא שומעים מה השיקולים.

<עמרי בן חורין: והדבר השני זה יכולת מימוש של אותה ערבות או בטוחה במקום מה שקיים היום.

<עמרי בן חורין: כי מה לעשות, ערבות בנקאית, המנכ"ל יכול להתקשר לבנק ותוך שבעה ימים הוא יקבל את הכסף.

<עמרי בן חורין: דבר אחר, כתבי התחייבויות, הוא ילך לבתי משפט וייקח לו אלוהים יודע כמה זמן אם הוא יקבל בכלל את הכסף.

<עמרי בן חורין: אז ברור שאם מחליפים את זה עכשיו במשהו אחר, אז זה ניהול סיכונים שהמועצה תצטרך לעשות, וצריך לקחת את זה בחשבון.

<עמרי בן חורין: כנ"ל לגבי התמריץ.

דב חנין: בניהול הסיכונים אנחנו נעסוק בוועדת החקירה עוד מעט.

<עמרי בן חורין: והדבר השלישי והאחרון שהוועדה צריכה לקחת בחשבון - - -

דב חנין: אולי הרשות יודעת לעשות את זה יותר טוב מהבנקים.

<עמרי בן חורין: אולי.

<עמרי בן חורין: אני מניח שנחכה ונראה.

<עמרי בן חורין: הדבר האחרון שצריך לקחת בחשבון, גם אם זה לא ייכנס בדיוק לנוסח הוא שאם יהיה פה שינוי, תהיה בו הטבה לשני שחקנים מתוך שלושה, כי לערוץ 10 הדבר הזה לא רלוונטי, וצריך לקחת את זה בחשבון.

<עמרי בן חורין: ככל שהשינוי יהיה יותר גדול, וככל שהכספים שישתחררו יהיו יותר גדולים, אז תהיה פה הטבה כלכלית לשניים מתוך שלושה גופים, כשכולם מסבירים פה שהמצב של כולם לא קל.

<עמרי בן חורין: וזו גם סוגיה שלשיטתנו הרשות השנייה צריכה להידרש עליה, גם אם לא באותה החלטה ספציפית על הערבויות, אתם צריכים לקחת את זה בחשבון כי זה יכול להשפיע אחר כך על המצב.

<עמרי בן חורין: זה יכול להשפיע על היכולת של כל השחקנים לשרוד.

<עמרי בן חורין: אם עכשיו נותנים המון המון כסף לשניים משלושת השחקנים - - -

<אסף אמיר: יכול גם ל-10 - - -

<עמרי בן חורין: ל-10 אין ערבויות, ככל שאני יודע, אז אני לא כל כך יודע מה אפשר לתת להם בסוגיה הזאת.

<עמרי בן חורין: אבל זו נקודה שהרשות השנייה צריכה להידרש אליה.

<קריאה: וגם הוועדה.

איתן כבל: תודה, עמרי.

<אסתי פלדמן: היתה לנו שאלה לגבי איזשהו תיקון קל בנוסח - - -

איתן כבל: זה יכול לשנות את המהות של כל התהליך?

<אסתי פלדמן: אני חושבת שלא, ואני חושבת שאפשר להגיע להסכמה בין - - -

<אתי בנדלר: אסתי, ההערה שאת הערת בשיחה בינינו לפני תחילת הישיבה, שהציעה להשתמש במילה 'בטוחה' במקום 'ערבות' במקום מסוים, זה חלק קטן מהתנאים שעליהם דיבר עמרי.

<אתי בנדלר: הוא מבקש לעגן בחקיקה נושאים או שיקולים שעל הרשות השנייה להביא בחשבון בהחלטה שלה איזה ערבויות או בטוחות מעבר לערבויות יש על הרשות השנייה להביא בחשבון.

<אסתי פלדמן: אני ואת דיברנו על זה שבין הכללים לבין ההוראה האופרטיבית, צריכה להיות זהות.

<אתי בנדלר: זו הערת נוסח.

<אתי בנדלר: אבל מעבר לזה - - -

<אסתי פלדמן: מעבר לכך, עמרי וכמובן אני תומכת בכך, אגף תקציבים רוצה להתוות את שיקול הדעת ולהכניס שני שיקולים - - -

<אתי בנדלר: מצבו הפיננסי של הגוף שנדרש להמציא בטוחות או ערבויות בנקאיות, והדבר השני זה היה יכולת מימוש של בטוחה שאינה ערבות בנקאית.

<אסתי פלדמן: היכולת של הערבות להבטיח את ביצוע החובות.

איילת נחמיאס ורבין: היועצת המשפטית, הצלחנו להבין מאין החובות האלה שבגינם עדיין נדרשות הערבויות?

איתן כבל: גברתי, אני מבין מה שאת אומרת, זה היה חלק מהדברים שביקשתי בתוך כל התהליך הזה.

<אסתי פלדמן: משפט אחד אחרון, אנחנו גם עומדים על כך ואני יודעת שמשרד התקשורת עומד על כך, תמימות דעים, אבל רק לפרוטוקול, שהכללים יהיו כללים אחידים מראש לכולם, שקופים והם לא יהיו כללים אד הוק לגוף כזה או אחר שיבוא בשלב כזה או אחר.

<אסתי פלדמן: הרשות תקבע כללים אחידים לכולם.

<אתי בנדלר: את זה את חושבת שאני יכולה לעגן בחקיקה?

<אסתי פלדמן: לא.

<אסתי פלדמן: להבנתי זה עולה מהנוסח.

<אסתי פלדמן: אני רוצה רק לוודא ולהגיד לפרוטוקול שכך להבנתי וכך להבנת משרד התקשורת.

איתן כבל: טוב.

איתן כבל: אז הפרוטוקול ידאג לכך.

<אסתי פלדמן: תודה, פרוטוקול.

<עופר רז דרור: אני עופר רז דרור, סמנכ"ל כלכלה במשרד התקשורת.

<עופר רז דרור: אני רוצה להגיד בקצרה, אנחנו תומכים בנוסח כפי שהוא כרגע.

<עופר רז דרור: אנחנו סבורים שבמצב כיום, - - - מטילה עול שהוא לא נדרש על הערוצים, ואנחנו סבורים שתחת בחינה מעמיקה של הרשות יהיה אפשר להקל בעול הזה בלי לפגוע ביוצרים.

<עופר רז דרור: ודבר אחרון, אני חושב שהתנאים שהאוצר אמר פה, שזה גם יכולת המימוש וגם היכולת הפיננסית, אני סבור שהרשות כבר היום אמורה בכללים שלה לבחון את הדברים האלה כי זה חלק מהתפקיד שלה.

<אתי בנדלר: אתה מתנגד לתוספת שהאוצר מציע?

<עופר רז דרור: אני חושב שכבר היום זה צריך להיות.

<עופר רז דרור: אין לי התנגדות חריפה לזה.

<אתי בנדלר: יש התנגדות, אך לא חריפה?

<עופר רז דרור: אני חושב שזה מיותר, אבל אני לא מתנגד לזה.

איתן כבל: אורי רשטיק, בבקשה.

<אורי רשטיק: אני אורי רשטיק, מנכ"ל שח"ם, ארגון השחקנים.

<אורי רשטיק: אנחנו באנו לכאן היום עוד פעם להתנגד לסלאמי.

<אורי רשטיק: מה שקורה פה בוועדה הזו לאורך שנים שכל פעם הערוצים, הזכיינים, בעלות הרישיון, מגיעים לפה ומבקשים עוד הקלות ולאחר מכן מבקשים הקלות על ההקלות.

<אורי רשטיק: הדבר הזה - - - בסופו של דבר לחיסול ולגמירה של היצירה הישראלית בטלוויזיה.

<אורי רשטיק: הרי זה התחיל מזה שביקשתם דחייה, אחר כך אמרתם, אוקיי, נקבל דחייה, תגישו ערבויות, עכשיו אתם מבקשים, תבטלו את הערבויות, אחרי זה תבקשו לעשות מיזוג, איחוד, ביטול, וכבר לא יהיו ערבויות.

<אורי רשטיק: אז גם הדבר הזה ילך.

<אורי רשטיק: אנחנו לא מבינים את הדחיפות ואת הקפיצה.

<אורי רשטיק: אנחנו, גם בוועדת קיש וגם בוועדת הכלכלה סביב חוק ההסדרים, מעלים פה כבר חודשים בקשות לסיוע ליצירה הישראלית, והדברים האלה לא קורים, דוחים את זה.

<אורי רשטיק: פתאום מגיעה בקשה של בעלת רישיון, גוף תקשורת מאוד מאוד גדול, ומשרד האוצר ומשרד התקשורת נעמדים דום ומביאים את זה פתאום לדיון דחוף ובהול.

<אורי רשטיק: זה, אם לומר ברוח התקופה, ברוח הדברים, טיפה הזוי וטיפה מוזר.

<אורי רשטיק: אני שואל, אם אפשר בבקשה, את הייעוץ המשפטי, אם בכלל מועצת הרשות השנייה יכולה להגיש עמדה.

<אורי רשטיק: העמדה של מועצת הרשות השנייה או שמנכ"ל הרשות השנייה הציג כאן היום לא נידונה במועצת הרשות השנייה, לא התקבלה שם החלטה, הם לא יכולים לדון בזה.

<אורי רשטיק: מגיע לפה אדם מכובד, שאגב, זכאי לזה שתהיה לו דעה עצמאית או דעה מקצועית, אבל אני לא בטוח שאפשר להציג את זה כדעתה של מועצת הרשות השנייה.

<ניר שויקי: דעתה באיזה עניין?

<ניר שויקי: להעביר את זה לסמכות שלה?

<ניר שויקי: לא הבנתי.

<ניר שויקי: אם תוכל לחדד, בבקשה.

<אורי רשטיק: כן, גם.

<אורי רשטיק: ניר, אני מכבד אותך - - -

<ניר שויקי: גם אני מכבד אותך.

<ניר שויקי: רק תחדד את אי קבלת עמדת מועצת הרשות שמעבירים לסמכותה נושא - - -

<אורי רשטיק: כל עמדה שאתה מציג כאן, ולא משנה כרגע אם להעביר לנו סמכויות, להוציא לנו סמכויות, לוותר על סמכויות, כל עמדה שאתה מציג כאן מטעם הרשות השנייה, לפי הבנתי, צריכה לעבור איזשהו דיון או החלטה, בטח אם דבר כזה מהותי במועצת הרשות השנייה.

<אורי רשטיק: מכיוון שאנחנו יודעים שכנראה מועצת הרשות השנייה לא דנה בנושא ולא קיבלה החלטה אם היא בעד שיעבירו לה את הסמכויות האלה או כל דבר אחר, זה נראה לי קצת מוזר.

<אורי רשטיק: אבל יכול להיות שאני טועה, אני לא משפטן ולכן אני שואל את השאלה הזאת.

איתן כבל: שויקי.

<ניר שויקי: קודם כל, מועצת הרשות השנייה דנה בנושא הזה עם הענקת - - -

<אורי רשטיק: לא סיימתי.

<ניר שויקי: אה, לא סיימת?

<ניר שויקי: פשוט היושב-ראש נתן לך את זכות הדיבור - - -

<אורי רשטיק: אם היושב-ראש רוצה שתדבר, אני בטח לא - - -

איתן כבל: דבר, דבר.

איתן כבל: נו, נו.

איתן כבל: רשטיק, נו.

<אורי רשטיק: הדבר האחרון שאני רוצה להגיד זה שעם כל הכבוד, ואני מעריך את המאמצים שיוליה עשתה בחודשים האחרונים לטובת היוצרים והעובדים בתעשייה המקומית, לצערי הדברים האלה לא נשאו פרי עד עכשיו.

<אורי רשטיק: בעלות הרישיון, גם בפגישה שעשו, לא בדיוק ניאותו, לא נעשו שינויים.

<אורי רשטיק: ההסכם שנחתם בין אקט לקשת הוא דבר שהתבשל ונוצר הרבה הרבה זמן ל פני הדבר הזה.

<אורי רשטיק: אז בוא נשים את הדברים במקומם.

<אורי רשטיק: אנחנו מבקשים פה מחברי הכנסת ומיושב-ראש הוועדה ברוח התקופה ולמען הזהירות, בבקשה להוריד את הדבר הזה מסדר היום.

<אורי רשטיק: זה לא צריך להיות, כמו שהרבה מאוד דברים שקשורים ליצירה הישראלית לא הצליחו לעלות לסדר היום, נראה לנו תמוה שפתאום הדבר הזה מגיע באופן כל כך דחוף ובהול לסדר היום.

<אורי רשטיק: זה עוד ניסיון של בעלות הרישיון לשיטת הסלאמי.

<אורי רשטיק: אנחנו מבקשים בכל לשון של בקשה להוריד את זה מסדר היום.

<אורי רשטיק: תודה.

איתן כבל: תודה.

איתן כבל: אסף אמיר, בבקשה.

<ניר שויקי: אני יכול להגיב אחר כך על מה שהוא אמר?

איתן כבל: בוודאי.

<אסף אמיר: שהוא יגיב עכשיו.

איתן כבל: דבר, אסף.

<אסף אמיר: זה לא יהיה רלוונטי כבר.

איתן כבל: אסף, דבר.

<אסף אמיר: אם אינני טועה, החובות האלה קרו בזמן מחיקת מחויבויות קדם בחירות – מישהו זוכר מתי זה קרה?

<קריאה: 2013.

<אסף אמיר: 2013.

<אסף אמיר: אנחנו הגשנו בג"ץ מיד לאחר אותה ישיבה.

<אסף אמיר: זו היתה ישיבה שבה אתם קיבלתם את הרישיון?

<קריאה: - - -

<אסף אמיר: אז מתי זה?

<אסף אמיר: מישהו יודע ממתי החובות האלה?

<אסף אמיר: מישהו יודע מתי הם קרו?

<קריאה: 2013.

<קריאה: הם קיבלו את הרישיון לפני בחירות - - -

איתן כבל: חברים יקרים, אני - - -

<אסף אמיר: זה היה חודש לפני הבחירות - - -

איתן כבל: אסף, ברשותך, עשה לי טובה, פסח זה בעוד שבועיים.

איתן כבל: אנחנו לא עושים פה שאלות ובסוף תקבל אגוזים.

איתן כבל: אתה תגיד מה דעתך.

איתן כבל: זה הכול.

<אסף אמיר: אז אני רק רוצה להגיד ככה, זה קרה חודש לפני הבחירות.

<אסף אמיר: שר התקשורת היה בזמנו מי שהוא היום ראש הממשלה.

<אסף אמיר: היתה ישיבה מאוד חגיגית באולם נגב או באולם ירושלים, שבה נמחקו 260 מיליון שקל רגע לפני בחירות, ואז הערבויות היו חלק מהעניין.

<אסף אמיר: והיום עוד פעם העניין של הבחירות עומד מעל ראשנו, ואני חושב שבאיזשהו מקום זה לא הגון.

<אסף אמיר: נראה שמשרד האוצר מגלגל את תפוח האדמה הזה לוועדת הכלכלה בזה שהוא מעביר את זה לרשות השנייה ולא פשוט מבטל את זה.

<אסף אמיר: ועדת הכלכלה אמורה עכשיו לקחת את תפוח האדמה הלוהט הזה, ובעצם לאשר פה הקלה של עשרות מיליונים לגופי שידור.

<אסף אמיר: בעיקרון, אם אפשר היה להגיע להסדר כולל עם איזונים, עם כל מה שנדרש, שוב, לדבר על כולם, כל הדברים שהוצעו, פרחו, לא היה להם מקום.

<אסף אמיר: אם כל הדברים האלה, כפי שהיושב-ראש אמר, יבואו ביחד לחבילה, אני חושב שאפשר וצריך להקל.

<אסף אמיר: אני חושב שזה באמת הזוי, אתם הולכים לוועדת חקירה פרלמנטרית עוד מעט לגבי הבנקים, ורגע לפני כן נותנים הקלה של 20 מיליון שקל.

<אסף אמיר: לא יודע, איך שהוא זה לא נשמע לי כי הרשות השנייה כבר בעיניי קיבלה את ההחלטה, כנראה, אחרת היא לא היתה אצה רצה הנה, כי כנראה היא כבר יודעת מה היא הולכת לעשות.

<ניר שויקי: לא.

<ניר שויקי: התשובה היא לא.

<אסף אמיר: ולגבי ההסכם המהולל שקשת ואקט ושח"ם וכולם עשו, ההסכם הוא עם איגוד המפיקים, ואנחנו מאוד שמחים ומברכים כל פעם שגוף שידור מצטרף להסכם שלנו עם שח"ם ועם אקט כי אנחנו חושבים שצריך לשמור על זכויות העובדים.

<אסף אמיר: תודה.

איתן כבל: תודה.

איתן כבל: אני רוצה לנצל את הבמה הזו, ולברך אותך, אסף, על פרס האקדמיה שקיבלת על הסדרה אריק איינשטיין.

איתן כבל: אני עוד לא צפיתי בה, היא אצלי ב-VOD.

דב חנין: היא מדהימה.

איילת נחמיאס ורבין: נכון.

דב חנין: יישר כוח.

דב חנין: פרס ראוי מאוד.

איתן כבל: אני מבטיח לצפות בה.

דב חנין: כדאי לך מאוד.

איתן כבל: יישר כוח.

איתן כבל: זה בשמי ובשם כל חברי הוועדה, ואני מניח שכל מי שנמצא כאן.

איתן כבל: תבורך.

איתן כבל: איתמר, בבקשה.

<איתמר אביטן: קודם כל, ראוי לציין שמיום חמישי אף אחד לא פנה לא ליוצרים ולא לעובדים, לא לשאול, לא להתייעץ, לא לשאול את דעתנו, לא האוצר, לא משרד התקשורת.

<איתמר אביטן: לצערנו, כבוד היושב-ראש, 3,000-4,000 עובדים נתפסים כאוויר ודעתם לא נחשבת.

<איתמר אביטן: אנחנו מנסים - - -, אולי לדבר, אבל אף אחד לא מדבר אתנו, אף אחד לא פונה אלינו לשאול את דעתנו, איך אנחנו רואים לנכון.

<איתמר אביטן: כשאתה רואה את הסעיף ואתה רואה את המחיקה , נדלקות העיניים כי בסופו של דבר במחיקה פה רשום: ערבות בנקאית בסכומים הנדרשים.

<איתמר אביטן: תבינו את המחיקה.

<איתמר אביטן: הרשות השנייה אומרת, אנחנו לא ניקח את הסכומים הנדרשים כדי להבטיח את החובות.

<איתמר אביטן: זה בעצם המחיקה פה.

<איתמר אביטן: מעבר לזה שהיא רושמת בטוחות ואלוהים יודע מה זה בטוחות ומה זה יכול להבטיח את הסכומים.

<איתמר אביטן: אנחנו מתנגדים לזה בצורה נחרצת.

<איתמר אביטן: מה שאורי אמר על שיטת הסלאמי, זה בדיוק ההתקדמות הזאת.

<איתמר אביטן: והדחיפוּת פה מראה בדיוק את ההון-שלטון.

<איתמר אביטן: איך יכול להיות שמהרגע להרגע נכנס דיון בהול בלחץ מטורף, ובאים לפה האוצר, ורץ לפה מנכ"ל משרד האוצר, וכולם, בשביל ההון, בשביל הטייקונים.

<איתמר אביטן: הם רק צריכים לעשות ככה, וכולם עומדים על הרגליים.

<איתמר אביטן: אבל אנחנו והעובדים לא נחשבים.

<איתמר אביטן: אנחנו לא מצליחים להרים דיונים, אנחנו לא מצליחים שמנכ"ל משרד האוצר ירוץ לפה ויבוא לעזור.

<איתמר אביטן: והיועצת המשפטית של רשת תגיד, הו, תודה ששי הגיע.

<איתמר אביטן: חברים, הכול היה מצולם פה.

<איתמר אביטן: הכול מצולם והכול נראה.

<איתמר אביטן: איזו התנהלות של הון שלטון היתה פה, ואני ישבתי פה מהצד וזה היה נראה הזוי.

<איתמר אביטן: זה לא יכול להיות שההתנהלות הזאת בדחיפוּת כדי לבטל וכדי לעזור, והרשות השנייה קופצת ונעמדת על הרגליים האחוריות ותעשה פליק פלאק באוויר ותוציא ניסוחים רק בשביל לעזור בערבויות לוב כספי.

<איתמר אביטן: זה לא ערבויות אם יהיו הפרות ומה יהיה הקנס.

<איתמר אביטן: זה חוב כספי.

איתן כבל: שכחת להגיד צוקהרה.

<איתמר אביטן: אתה מוציא אותי מזה.

<איתמר אביטן: ואני מבין שמשרד האוצר פה מנסה עכשיו בלחץ למצוא לעצמו עמדה נוחה שהוא כמעט לא מצליח להגיד אותה אפילו.

<איתמר אביטן: אנחנו שמענו את זה, אין פה אפילו עמדה.

<איתמר אביטן: זה בערך ככה, ואולי ככה, וזה צריך להבטיח את הסכומים הנדרשים.

<איתמר אביטן: הרי ברור שזה צריך - - - ואנחנו מבקשים ומתנגדים.

איתן כבל: תודה.

איתן כבל: דב, בבקשה.

דב חנין: אדוני היושב-ראש, אני חושב שאנחנו צריכים להתנגד לשינוי הזה קודם כל מכיוון שהוא לא נכון, ושנית, מכיוון שהוא בוודאי עכשיו בעייתי.

דב חנין: נוכח הדברים שאמרו לנו כאן גופי השידור, הביטחונות האלה חיוניים יותר מאשר קודם.

דב חנין: אם אפשר היה להגיד שלא צריך ערבויות ביטחוניות כי יש מיליון דרכים אחרות להסדיר את החבויות של הגופים האלה מול האינטרס הציבורי.

דב חנין: אפשר אולי היה להגיד, בסדר, לא צריך את זה, אז למה להכביד עליהם באופן מיותר, יש לנו דרכים אחרות להבטיח את האינטרס הציבורי.

דב חנין: כאשר באים לכאן גופי השידור ואומרים לנו בדיוק את ההיפך, אנחנו במצב מאוד מאוד קשה, אנחנו במצב אפילו בעייתי, אנחנו אולי אפילו לא שורדים, במצב הזה בוודאי בשום פנים ואופן אסור לוותר על הערבויות האלה, אסור לוותר עליהם.

דב חנין: בדיוק לרגע הזה נולדו הערבויות הבנקאיות, בדיוק לרגע הזה, שאולי יש קשיים ואולי יש בעיות, ואנחנו רוצים להבטיח את האינטרס הציבורי.

דב חנין: אדוני היושב-ראש, אני הגעתי עם דעה מגובשת לדיון הזה, אבל אם הייתי צריך שכנוע, אז דבריו של נציג משרד האוצר דווקא הוסיפו עוד שכבת בטון לעמדה שלי.

דב חנין: אני אומר לך, אדוני היושב-ראש, בעוד זמן קצר נתחיל דיוני ועדת חקירה שעוסקת בשאלת ההתנהלות והבטחת אינטרס ציבורי כשמדובר על כספי ציבור מול גופים גדולים, ואיך כל מיני גורמים מקבלים הלוואות ולא מצליחים להחזיר אותו, וכדומה, ובדיוק ביום הזה אסור לנו לקבל את ההחלטה שמבקשים מאתנו לקבל.

איתן כבל: איילת, בבקשה.

איילת נחמיאס ורבין: אני אגיד בקצרה.

איילת נחמיאס ורבין: אני חושבת שכשמביאים דברים חצי אפויים, אז יש בעיה ולכן אני שאלתי את השלה ששאלתי.

איילת נחמיאס ורבין: המקור של חלק מהחובות לפחות נוצר בתקופת הזיכיון השנייה, כלומר, קצב ההתפתחות שבין שידור סוגה עילית, יצירת סוגה עילית לבין שלב ההתחייבות שבה היא נוצרה.

איילת נחמיאס ורבין: ולכן אי אפשר להביא לנו דברים בצורה כזאת מבלי שאנחנו מבינים.

איילת נחמיאס ורבין: האמת היא שאני לא כל כך מבינה למה הרשות השנייה צריכה אותנו בדבר הזה.

איילת נחמיאס ורבין: אם הרשות השנייה חושבת שצריך לוותר על חלק מהערבויות, למה היא מתדפקת על דלתו של המחוקק?

<אתי בנדלר: כי אין לה סמכות.

<קריאות: - - -

איילת נחמיאס ורבין: חברים, אל תפריעו לי.

איילת נחמיאס ורבין: תאמינו לי, בדרך כלל אני מגיעה לדיונים מוכנה.

איילת נחמיאס ורבין: אני קראתי שוב ושוב, אני חושבת שאין להם בעיית סמכות, אני לא אוהבת שמגלגלים לפתחנו את הסוגיה הזאת אם יש באפשרותה לוותר על הערבויות האלה.

איילת נחמיאס ורבין: אני חושבת שבעת הזאת, בצורה שבה זה מובא, אנחנו לא יכולים להידרש לשאלה הזאת מבלי שגם משרד האוצר וגם משרד התקשורת מביאים לנו את העובדות כפי שהן ובגין מה הערבויות האלה ניתנו, והאם על חלקן או כולן אפשר בכלל לוותר.

איילת נחמיאס ורבין: אני לא נגד הקלה ברגולציה איפה שאפשר.

איילת נחמיאס ורבין: אבל בסוף אתם צריכים לזכור שיש לנו איזון אינטרסים שהוא מאוד מאוד מורכב פה.

איתן כבל: תודה, גברתי.

<שאול מגנזי: אני שאול מגנזי, משנה למנכ"ל רשת.

<שאול מגנזי: האמת היא שאני די מופתע מחבריי היוצרים ואני רוצה להסביר.

<שאול מגנזי: מדברים פה על סלאמי ומדברים פה על כל מיני שיטות כאלה.

<שאול מגנזי: ממה נוצר החוב הזה?

<שאול מגנזי: אני לא יודע אם הדבר הזה הובהר, ואני אומר במשפט אחד.

<שאול מגנזי: החוב הזה נוצר מכך שבשנים האחרונות, כשהיה חיזוי של הכנסות ולפיו היינו צריכים לעשות סוגה בכמות מסוימת, ההכנסות גדלו ביחס לחיזוי, ובגלל אותן הכנסות שגדלו אנחנו נדרשים עכשיו להשלים.

<שאול מגנזי: זה לא משהו שלא עשינו.

<שאול מגנזי: על משהו שלא עשינו, יש עליהם דברים אחרים.

<שאול מגנזי: זה אומר שהחוב הזה כולו מונח לשלוש שנים.

<שאול מגנזי: גם הערבויות שמדברים עליהם כרגע הן ערבויות לשלוש שנים.

<שאול מגנזי: עכשיו בוא נהיה פרקטיים.

<שאול מגנזי: תוכנית העבודה של 2018 שמגלמת החזר של למעלה משליש מהחוב הוצגה לרשות ולמועצה, נמצאת בפניהם, אלה פרויקטים שקרו, מתהווים, משודרים ברגעים אלו על המסך.

<שאול מגנזי: הפרויקטים של 2019 יצאו לדרך כבר.

<שאול מגנזי: אף אחד לא יכול לעצור אותם כי - - - הם לא יגיעו למסך.

<שאול מגנזי: הם לשלוש שנים, ואנחנו ביקשנו לצמצם, ביקשנו שהמועצה תדון בזה ותסתכל על תוכנית העבודה ותראה שהדברים האלה קורים ותצמצם.

<שאול מגנזי: ביד אחת כולם מניפים את הדגל של צמצום הרגולציה, אבל בוא נגיד את האמת, הרבה לא קורה.

<שאול מגנזי: אנחנו כרגע נמצאים באותם תנאים כמו ברישיון - - -

איילת נחמיאס ורבין: לא, לא, לא.

איילת נחמיאס ורבין: מר מגנזי, סליחה, אני מוחה בתוקף בתור מי שמבלה כאן - - -

<אורי רשטיק: אתם יכולים לעצור את ההפקות האלה בכל רגע נתון.

<אורי רשטיק: בכל רגע נתון אתם יכולים לעצור את ההפקות האלה.

איתן כבל: רשטיק, די.

איילת נחמיאס ורבין: מגנזי, אני מוחה בתוקף.

איילת נחמיאס ורבין: חודשיים וחצי, שלושה חודשים, אנחנו יושבים פה גם בלילות כדי לראות איך אנחנו מוודאים ששוק התקשורת ממשיך לחיות ושממשיכה להתקיים יצירה ישראלית, גם כי היא מייצרת רייטינג לשמחת כולנו.

איתן כבל: איילת, גברתי צודקת, אבל בבקשה - - -

<לאה ורון: אנחנו חייבים לסיים.

איילת נחמיאס ורבין: טוב.

<אורי רשטיק: - - - עצרו הפקות.

<אורי רשטיק: עצרו הפקה, ערוץ 10 - - -

איתן כבל: רשטיק, אתה מפריע לי.

איתן כבל: די, רשטיק.

<אורי רשטיק: - - -

איתן כבל: נו, בחיאת דינאכ, מה, - - - הרשות השנייה גם?

איתן כבל: תן לי להתעסק עם מה שיש לי.

איתן כבל: בבקשה, מגנזי.

<שאול מגנזי: נקודה נוספת.

<שאול מגנזי: אני מציע גם להסתכל על השנים האחרונות.

<שאול מגנזי: גם לרשת וגם לקשת היו קטטות לא פשוטות בנושא הרגולציה והעמידה בסוגה בשנים 2006–2007.

<שאול מגנזי: מ-2008 גם רשת וגם קשת, יש דוחות של הרשות השנייה, אפשר להסתכל ולבדוק שאנחנו עמדנו כמעט בכל מה שנדרשנו.

<שאול מגנזי: ואם היו הפרות הן היו הפרות זניחות, לא מעבר לזה.

<שאול מגנזי: כלומר, אם מסתכלים עשור אחורנית ורואים שהגוף הזה ביצע את המטלות שהוטלו עליו או את ההתחייבויות שהוא לקח על עצמו, אני חושב שזה צריך קצת לפחות להעלות איזשהו ספק אם נכון להישאר במצב הקיים.

<שאול מגנזי: והנקודה האחרונה היא שגם היום בכללי הבטוחות של הרשות השנייה, למועצה יש סמכות גם להגדיל את הבטוחות בכל מקום שהיא תמצא לנכון ל עשות את זה, ואני חושב שצריך להסתכל גם על התמונה הזאת.

<שאול מגנזי: ועוד דבר אחד שאולי לא אמרתי.

<שאול מגנזי: סך הסוגה שגם רשת וגם קשת צריכות לעשות בשנה של שבעה ימים היא כמו שאנחנו עשינו קודם בשלושה ימים או בארבעה ימים.

<שאול מגנזי: כך שנראה על פניו שזו לא בעיה גדולה.

<שאול מגנזי: אנחנו נעמוד בהתחייבויות שלנו.

<שאול מגנזי: אני אומר את זה פה לפרוטוקול.

<שאול מגנזי: ולכן כל הכסף הזה של הביטחונות יושב על האובליגו, מפריע להתנהלות השוטפת.

<שאול מגנזי: נכון, הימים הם לא פשוטים, אבל אנחנו מאמינים שהמצב ישתנה.

<שאול מגנזי: זה הכול.

<שאול מגנזי: אם אין לנו תקווה, אין לנו מה לעשות בתעשייה.

איתן כבל: תודה, שאול.

<אלעד כהן: אני עורך דין אלעד כהן.

<אלעד כהן: אני מייצג כאן את עמדת קשת, כפי שכבר הובן היא תומכת בהצעה של הרשות השנייה.

<אלעד כהן: אנחנו חושבים שהנקודות שהאוצר העלה ממילא יובאו בחשבון השיקולים ואין צורך שהם יופיעו גם בחוק.

איתן כבל: תודה.

איתן כבל: אני רוצה לסכם את הדברים.

איתן כבל: כפי שחבריי אמרו, בעוד כחצי שעה נתחיל דיון בשאלת ערבויות כאלה ואחרות ודרכי התנהלות.

איתן כבל: ואני אומר את זה לכם, חבריי מרשת, ואני אומר את זה בעיקר לאנשי הרשות השנייה – אני לא הולך להצביע על זה, דעתי לא נחה מתוך כל הדברים האלה בכל הכבוד.

איתן כבל: עד שאני לא רואה את הדברים ומביאים לי אותם כתוכנית סדורה ושלמה, שישבו עם האוצר, ישבו עם אגף תקציבים, וסמנכ"ל כלכלה של משרד התקשורת נותן תשובות חלוטות, לא ליד ולא כאילו, ותאמין לי, אני יודע לקרוא בין השורות גם מן המקום שבו אני נמצא.

איתן כבל: אני רוצה לראות תוכנית שלמה.

איתן כבל: אני באמת התאמצתי, וביום חמישי, לפני צאתי מכאן אמרתי, וזה מתקשר גם למה שאיילת אמרה, אני רוצה לראות על מה החובות, מה הולך, למה הולך, כל דבר ודבר, ואיך מקזזים ולא מקזזים, ומה נסמך על מה.

איתן כבל: רציתי לראות נייר עבודה שעל בסיסו אני הייתי אמור לשבת בסופ"ש הזה, במוצאי שבת כי אני משתדל בשישי-שבת לא לעסוק, במוצאי שבת להסתכל על הדברים ולעשות כל מאמץ, אולי אפילו לבוא ליוצרים או לגורמים השונים ולומר להם איך הדברים צריכים להיראות.

איתן כבל: אני גם אומר לחבריי היוצרים ומייצגי העובדים – אני לא מציע לכם, ואני אומר את זה בחברות, כבר שנים לא היו שני גורמים שתלויים זה בזה, ונראה לי שהם גם עלולים להיות תלויים זה ליד זה.

איתן כבל: לכן צריך למצוא את נקודת האיזון.

איתן כבל: אני לא באתי עכשיו, הון, שלטון, וכל הדברים האלה.

איתן כבל: אין כאן מזה דבר וחצי דבר, אני אומר לך, איתמר, בחברות, וזה בוודאי לא הוגן להתייחס לאנשים שיושבים כאן בצורה שכזו.

איתן כבל: שויקי, כשרשטיק אמר, הוא התכוון אם התקיים דיון שבסופו - - -

<ניר שויקי: התשובה היא כן.

<ניר שויקי: התקיים דיון בנושא הזה במועצה - - -

איילת נחמיאס ורבין: למה לא העברתם לנו נייר עבודה?

איתן כבל: זה לא חשוב.

איתן כבל: עזבי עכשיו.

איילת נחמיאס ורבין: לא, אני רוצה שיהיה רשום בפרוטוקול שהרשות השנייה לא העבירה לנו נייר עבודה.

איילת נחמיאס ורבין: סליחה, זה התפקיד שלכם - - -

<אורי רשטיק: - - -

<ניר שויקי: - - -

איתן כבל: רשטיק, רשטיק, שויקי ורשטיק.

<ניר שויקי: אני רואה שאתה שולט בכל הנתונים - - -

<אורי רשטיק: אני משתדל.

<ניר שויקי: אז אתה טועה.

איתן כבל: שויקי ורשטיק, מה, אני אוויר בשבילכם?

איתן כבל: תצאו החוצה, וזה הכול.

איתן כבל: נו, באמת.

איתן כבל: לא מעניין עכשיו מה שאתה אומר, ועוד יותר לא מעניין מה שאתה אומר.

איתן כבל: זה רק מטריף אותי עוד יותר.

איתן כבל: לא מעניין אותי הדיון הזה.

איתן כבל: אני רציתי לראות לפניי מסמך מסודר שעל בסיסו א נחנו הולכים לקבל החלטות.

איתן כבל: אני לא אחד שמפחד לקבל החלטות, לא לכאן ולא לכאן, הראיתי קצת יותר מרבים וטובים אחרים.

איתן כבל: באתי במיוחד ביום חמישי, היום בבוקר הקדמתי ובאתי במיוחד, אבל כמו שאני לא רוצה שיקבלו החלטות עבורי, אני לא רוצה לקבל החלטות עבור אף אחד בדרך שבה זה נעשה.

איתן כבל: ואם הרשות השנייה ומשרד האוצר או משרד התקשרות מעוניינים באמת שהדברים אכן יתקיימו, יואילו, אם לא תתפזר הכנסת, ואני לא יודע לומר אם היא תתפזר או לא - - -

דב חנין: היא תתפזר מתי שהוא.

דב חנין: רק לא יודעים מתי.

איתן כבל: אני מתכוון לכך שמיד עם חזרתנו הם צריכים להביא בפנינו את התוכנית המשולבת שנוגעת לפלטפורמות ונוגעת גם לאינטרנט ונוגעת לכל הדברים האלה.

איתן כבל: אם באמת כולם חושבים שהמערכות נמצאות במצב מאוד מאוד קשה, ואני חושב שהן נמצאות במצב קשה, ייתנו לנו תוכנית משולבת שנוגעת לקשת, לרשת וגם ערוץ 10 - -

איילת נחמיאס ורבין: וגם מעבר מזיכיון לרישיון.

איילת נחמיאס ורבין: הם צודקים בעניין הזה.

איתן כבל: ואני אשמח לתת את כל הסיוע.

איתן כבל: אני לא מצביע כאן כי אני יודע מה תהיה התוצאה.

איתן כבל: אז אני מעדיף לא להצביע כאן.

איתן כבל: תודה רבה לכם.

איתן כבל: הישיבה נעולה.